EN BELGIQUE. 
89 
On ne porroit pas aesmer 
La très grant ioie qu’il avoient 
De ce que retrouvé s’estoient. 
Sachiez que, à cele iornée . 
Faisoit si douce matinée 
Que ce estoit une fins souhais. 
Droit devers le chastel s’est trais 
Cléomades moult belement. 
D’aillors descendre n’a talent. 
El iardin pas ne s’arresta , 
Où il premièrement laissa 
Clarmondine que il ravoit. 
Sachiez que bien li ramembroit 
Des meschiez dont ol éu plus 
Que dire ne vos saroit nus. 
Près de la sale en I prael 
Où il faisoit moult noble et bel. 
Clarmondine lors deslia 
Et ius dou cheval mise l’a ; 
Car n’ot le talent de laissier 
En sus de lui plain pié arrier. 
Tousiours par la main la tenoit, # 
Et ele méisme ravoit 
En li cel méisme penser 
Qu’en sus de lui n’osoit aler. 
Ades près de lui se traioit, 
Car des meschiez li souvenoit 
Qu’ele avoit longuement éus. 
A Cléomades est venus 
Uns lions qui gaitoit sor la tour. 
Tout errant ot corné le iour 
Que Cléomades venus fu. 
Maintenant a reconnéu 
Cléomades que il le voit. 
Lors s’en vint devers lui tout droit ; 
Devant lui s’est agenoilliez : 
— « Sire , fait-il, bon ior aiez 
Et vostre compagnie aussi. 
K’ains riens si volentiers ne vi, 
Si m’ait Diex, que ie vos voi. 
Ne de riens si grant ioie n’oi, 
Que de ce qu’estes repairiez. » 
11 
ont. XIII. 
